San Clemente (Kvenko)

San Clemente [sanklemEnte] (Sankta Klemento) estas municipo de Hispanio, en la Provinco Kvenko, regiono de Kastilio-Manĉo. En ties municipa teritorio estas granda etendo (unu el plej etendaj en Eŭropo) de Pinio. Loĝantoj La loĝanto nomiĝas Sanclementino. La censita populacio en 2013 estis de 7463 loĝantoj kaj la denseco estas de 26,89 loĝ/km². Situo San Clemente estas situanta en la orienta parto de Kastilio-Manĉo en la komarko aŭ distrikto Kvenka Manĉo en la sudokcidenta parto de la Provinco Kvenko, je altitudo de 722 m; je 110 km el Kvenko, provinca ĉefurbo. La areo de ties teritorio estas de 277,51 km². La geografiaj koordinatoj estas 39°24′14″N 2°25′46″Ok. Limoj En nordo: Alberca de Záncara, Santa María del Campo Rus, El Cañavate, Carrascosa de Haro kaj Pinarejo En oriento: Casas de Fernando Alonso, Vara de Rey, Casas de Haro kaj Sisante. En sudo: Casas de los Pinos, Minaya kaj Villarrobledo En okcidento: El Provencio kaj Las Pedroñeras Historio Ĝi aliĝis al la Regno de Kastilio post la Batalo de Las Navas de Tolosa en 1212. Dum la intercivitana milito de la 1470-aj jaroj la lokanoj apogis la partion de la posta reĝino Isabel, kaj poste multe pliriĉiĝis. Dum la Milito de Hispana Sendependiĝo franca soldataro okupis la urbon. Dum la Hispana Enlanda Milito instaliĝis tie flughavenon por militaj aviadiloj de la flanko de la Dua Hispana Respubliko. Ekonomio Agrikulturo kaj brutobredado tradicie. Servoj kaj loĝejoj. Industrio kaj komerco. Ĉefaj produktoj estas vino, ajloj, cepoj kaj fromaĝo. Notoj Vidu ankaŭ Municipoj de Provinco Kvenko San Clemente